CELEX: 32022D0310
Language: hr
Date: 2022-02-17 00:00:00
Title: Odluka (EU) 2022/310 Europske središnje banke od 17. veljače 2022. o izmjeni Odluke (EU) 2019/1743 Europske središnje banke o remuneraciji držanja viška pričuva i određenih depozita (ESB/2022/5)

25.2.2022   
               
               
                  HR
               
               
                  Službeni list Europske unije
               
               
                  L 46/140
               
            
         ODLUKA (EU) 2022/310 EUROPSKE SREDIŠNJE BANKE
         od 17. veljače 2022.
         o izmjeni Odluke (EU) 2019/1743 Europske središnje banke o remuneraciji držanja viška pričuva i određenih depozita (ESB/2022/5)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
         uzimajući u obzir Statut Europskog sustava središnjih banaka i Europske središnje banke, a posebno prvu alineju njegova članka 3. stavka 1. i članke od 17. do 19.,
         budući da:
         
                     (1)
                  
                  
                     Remuneraciju određenih depozita osoba javnog prava iz Unije kod Europske središnje banke (ESB) (osim onih izuzetih od primjene negativne kamatne stope) kako je propisana Odlukom (EU) 2019/1743 Europske središnje banke (ESB/2019/31) (1) trebalo bi uskladiti s remuneracijom državnih depozita u skladu sa Smjernicom (EU) 2019/671 Europske središnje banke (ESB/2019/7) (2), kako bi se osigurala usklađenost s remuneracijom usporedivih depozita unutar Eurosustava. Kako bi se shodno tome omogućile izmjene relevantnih ugovornih pogodbi između ESB-a i osoba javnog prava iz Unije, ova Odluka trebala bi se primjenjivati od 4. travnja 2022.
                  
               
                     (2)
                  
                  
                     Odluku (EU) 2019/1743 (ESB/2019/31) potrebno je stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Izmjena
            Članak 2. Odluke (EU) 2019/1743 (ESB/2019/31) zamjenjuje se sljedećim:
            
               
                  „Članak 2.
                  Remuneracija određenih depozita koji se drže kod ESB-a
                  
                     1.   Računi koji se drže kod ESB-a u skladu s Odlukom ESB/2003/14 (3)*, Odlukom ESB/2010/31 (4)*, Odlukom ESB/2010/17 (5)* i Uredbom Vijeća (EU) 2020/672 (6)* remuneriraju se kako slijedi:
                     
                                 (a)
                              
                              
                                 ako je kamatna stopa na stalno raspoloživu mogućnost deponiranja kod središnje banke na odgovarajući kalendarski dan nula ili viša (pozitivna), po nula posto ili po eurskoj kratkoročnoj kamatnoj stopi (€STR), ovisno o tome koja je niža;
                              
                           
                                 (b)
                              
                              
                                 ako je kamatna stopa na stalno raspoloživu mogućnost deponiranja kod središnje banke na odgovarajući kalendarski dan niža od nule (negativna), po kamatnoj stopi na stalno raspoloživu mogućnost deponiranja kod središnje banke ili po eurskoj kratkoročnoj kamatnoj stopi (€STR), ovisno o tome koja je niža.
                              
                           Međutim, ako se u skladu sa zakonskim ili ugovornim odredbama primjenjivim na odgovarajuću mogućnost, zahtijeva da se depoziti drže na tim računima prije dana kada je potrebno izvršiti plaćanje, takvi se depoziti remuneriraju tijekom tog razdoblja po nula posto ili po eurskoj kratkoročnoj kamatnoj stopi (€STR), ovisno o tome koja je viša.
                  
                  
                     2.   Namjenski račun koji se vodi kod ESB-a u skladu s člankom 13. stavkom 2. Provedbene odluke Komisije od 14. travnja 2021. o utvrđivanju potrebnih aranžmana za upravljanje poslovima zaduživanja u skladu s Odlukom Vijeća (EU, Euratom) 2020/2053 i za poslove pozajmljivanja u vezi sa zajmovima odobrenim u skladu s člankom 15. Uredbe (EU) 2021/241 Europskog parlamenta i Vijeća (7)* za potrebe bonitetnih novčanih sredstava, kako je navedeno u tom članku, remunerira se po nultoj kamatnoj stopi ili po eurskoj kratkoročnoj kamatnoj stopi (€STR), ovisno o tome koja je viša, osim kada ukupni iznos depozita koji se drži na tom namjenskom računu premašuje iznos od 20 milijardi EUR, u kojem se slučaju iznos koji premašuje taj iznos remunerira kako slijedi:
                     
                                 (a)
                              
                              
                                 ako je kamatna stopa na stalno raspoloživu mogućnost deponiranja kod središnje banke na odgovarajući kalendarski dan nula ili viša (pozitivna), po nula posto ili po eurskoj kratkoročnoj kamatnoj stopi (€STR), ovisno o tome koja je niža;
                              
                           
                                 (b)
                              
                              
                                 ako je kamatna stopa na stalno raspoloživu mogućnost deponiranja kod središnje banke na odgovarajući kalendarski dan niža od nule (negativna), po kamatnoj stopi na stalno raspoloživu mogućnost deponiranja kod središnje banke ili po eurskoj kratkoročnoj kamatnoj stopi (€STR), ovisno o tome koja je niža.
                              
                           
               
            
         
         
            Članak 2.
            Stupanje na snagu
            
               1.   Ova Odluka stupa na snagu petog dana od dana objave u Službenom listu Europske unije.
            
            
               2.   Primjenjuje se od 4. travnja 2022.
            
         
         
            Sastavljeno u Frankfurtu na Majni 17. veljače 2022.
            
               
                  Za Upravno vijeće ESB-a
               
               
                  Predsjednica ESB-a
               
               Christine LAGARDE
            
         
         
            (1)  Odluka (EU) 2019/1743 Europske središnje banke od 15. listopada 2019. o remuneraciji držanja viška pričuva i određenih depozita (ESB/2019/31) (SL L 267, 21.10.2019, str. 12).
         
            (2)  Smjernica (EU) 2019/671 Europske središnje banke od 9. travnja 2019. o domaćim operacijama upravljanja imovinom i obvezama od strane nacionalnih središnjih banaka (ESB/2019/7) (SL L 113, 29.4.2019., str. 11.).